# Den gode henvisning vedr. mistanke om udviklingsforstyrrelse eller psykisk sygdom til børne- og ungdomspsykiatrien

Nedenstående skabelon anvendes ved henvisning til børne- og ungdomspsykiatrien. Formålet med skabelonen er at sikre ensartethed og overblik i henvisningerne og skabe de optimale forudsætninger for deling af relevante oplysninger og samarbejde mellem primær sektor og børne- og ungdomspsykiatrien.

Under hvert punkt er der udspecificeret punkter, der skal fungere som tjekliste for den gode henvisning og hjælpe til at sikre, at relevante bilag vedlægges.

Henviser kan nøjes med at referere til vedlagte bilag, såfremt de er vedlagt henvisningen (f.eks. kan der henvises til vedlagt skoleudtalelse eller psykologisk undersøgelse, hvis punktet er dækket i disse bilag). I bunden af dokumentet findes en liste over relevante links.

Overvej altid koordinering på tværs af forvaltninger forud for henvisning.

|  |
| --- |
| 1: Tværsektorielt samarbejde:  * Er der i sagen særlige vilkår, der nødvendiggør tværsektoriel koordinering i løbet af udredningsforløbet, da beskrives disse * Udgangspunktet herfra vil være en telefonisk kontakt fra Børne- og Ungdomspsykiatrien til henviser (se link til aftalepapir om kontaktflader). |
| 2: Oplysninger om henviser og henviste barn samt familie:  * Henvisers navn og kontaktoplysninger * Barnets/den unges navn og cpr.: * Moders navn: * Faders navn: * Adresse(r): * Telefonnumre:   Tilkendegivelse af samtykke fra alle forældremyndighedsindehavere til henvisningen |
| 3: Baggrund for henvisningen:    * Oplysninger om det forløb, der er gået forud - herunder udviklingen af de nuværende problemstillinger. * Beskriv barnets/den unges funktionsniveau og evt. ændringer heri * Beskriv nylige ændringer i barnets/den unges liv i f.eks. skole, hjem eller fritid * En sammenfatning af, hvorfor der henvises - herunder om andre foranstaltninger har været overvejet og eventuelt iværksat. |

|  |
| --- |
| 4: Beskrivelse af familien:  * Beskriv familiens sammensætning og relationelle forhold (f.eks. samlivsstatus, forældremyndighed, søskende) * Beskriv familiens sociale situation (f.eks. kontakt til socialforvaltning, evt. underretninger, anbringelser, aflastning o.a. oplysninger, der vurderes relevante ift. henvisningen) * Beskriv evt. dispositioner til psykisk lidelse, indlæringsvanskeligheder og alvorlig somatisk sygdom i nærmeste familie (1. og 2. grads slægtninge) * Noter behov for tolkebistand hvis relevant * Vedlæg relevante sagsakter fra socialforvaltningen og/eller PPR. |
| 5: Barnets udvikling:  * Beskriv kort relevante forhold vedr. graviditet og fødsel * Beskriv kort barnets udvikling ift. væsentlige milepæle/områder (herunder søvn, motorik, sprog, renlighed, kontaktevne, legeevne og spisning) * Beskriv kort forløb i institutioner herunder dagpleje, børnehave og skole (hvor, hvornår, beskrivelse af barnets reaktion/tilpasning ift. overgange) * Beskriv kort evt. relevante somatiske forhold (herunder kendte sygdomme, fast medicin) * Vedlæg relevante sagsakter (f.eks. talepædagogisk vurdering, pædagogisk observation psykologisk undersøgelse, tidligere lægefaglige vurderinger mv.) |
| 6: Barnets læring og trivsel  * Beskriv om barnet/den unge vurderes kognitivt alderssvarende. Såfremt der ikke foreligger en IQ- test: Opsummér kort begrundelsen for vurderingen af barnets kognitive funktionsniveau * Beskriv aktuelle skoletilbud, barnets/den unges faglige niveau ift. alder, skolefaglig udvikling og mestring/reaktioner på skolefaglige opgaver * Beskriv barnets aktuelle trivsel og udvikling (f.eks. barnets selvværd, trivsel i skole/SFO/fritid, evt. problemstillinger ift. samspil med jævnaldrende/voksne) * Vedlæg udtalelse fra barnets institution (skole, børnehave og evt. SFO – se skabelon for skoleudtalelse) |
| 7: Tidligere og aktuelle indsatser  * Beskriv tidligere og aktuelle indsatser og foranstaltninger iværksat i socialforvaltning (herunder baggrund, konkret indsats/foranstaltning, varighed og vurderet effekt heraf) * Beskriv tidligere og aktuelle tiltag og indsatser i institution/skole (hvad har man konkret afprøvet, hvornår, varighed af indsats og vurderet effekt) * Vedlæg relevante udtalelser, statusrapporter mv. fra kommune, skole og andre. |
| 8: Bilagsoversigt (oplist vedlagte bilag til henvisning) |

**Links:**

* Den tværsektorielle grundaftale: <https://psykiatri.rn.dk/BUsundhedsaftale>
* Oversigt over kontakt og informationsflow mellem kommune og Børne- og Ungdomspsykiatrien: <https://psykiatri.rn.dk/BUkontaktoginformation>